
Pirkimo sąlygų 7 priedas „Tiekėjų kvalifikacijos ir kiti reikalavimai“

TIEKĖJŲ KVALIFIKACIJOS REIKALAVIMAI 

Tiekėjo kvalifikacija turi atitikti šiame priede nustatytus reikalavimus kvalifikacijai. 

	Eil. Nr.
	Kvalifikacijos reikalavimas
	Atitiktį reikalavimui įrodantys  dokumentai
	Subjektas, kuris turi atitikti reikalavimą

	1
	Teisė verstis veikla

	1.1.
	Tiekėjas turi turėti teisę vykdyti gyvūnų globos ir priežiūros veiklą*.

*Lietuvos Respublikos gyvūnų gerovės ir apsaugos įstatymo 15 straipsnis, Veterinarijos reikalavimai gyvūnų globėjams ir globos namams, patvirtinti Valstybinės maisto ir veterinarijos tarnybos direktoriaus 2014 m. birželio 2 d. įsakymu Nr. B1-486 „Dėl Veterinarijos reikalavimų gyvūnų globėjams ir globos namams patvirtinimo ir Valstybinės maisto ir veterinarijos tarnybos direktoriaus 2004 m. lapkričio 24 d. įsakymo Nr. B1-1015 „Dėl veterinarijos reikalavimų gyvūnų globėjams ir globos namams patvirtinimo“ su visais pakeitimais ir papildymais pripažinimo netekusius galios“.
	Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai turi pateikti:
Tiekėjas kaip gyvūnų globėjas turi būti įtrauktas į Gyvūnų globėjų sąrašą, tvarkomą Valstybinės maisto ir veterinarijos tarnybos.

Dokumentų pateikti nereikalaujama, jei šie duomenys viešai paskelbti Valstybinės maisto ir veterinarijos tarnybos informacijoje „Gyvūnų globėjų sąrašas“ nuoroda: https://vmvt.lt/gyvunu-sveikata-ir-gerove/gyvunu-gerove/gyvunai-augintiniai/gyvunu-globeju-sarasas?language=lt

Pateikiamos skaitmeninės dokumentų kopijos.

	· Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus Pirkimo sutarčiai vykdyti. 

· Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys teiks Paslaugas, kurioms reikia jų pajėgumų.

· Subtiekėjams šis reikalavimas nenustatomas. 

	2.
	Techninis ir profesinis pajėgumas

	2.1.
	Tiekėjas turi pasiūlyti bent 1 (vieną) kvalifikuotą veterinarinį išsilavinimą ir teisę užsiimti veterinarine veikla turintį specialistą, galintį atlikti beglobių gyvūnų gydymą, karantinavimą, eutanaziją. 

Tiekėjas, siūlydamas specialistus privalo įrodyti Perkančiajai organizacijai, kad vykdant pirkimo sutartį tie ištekliai jam bus prieinami. Įrodymui tiekėjas turi pateikti darbo sutartis, ketinimų protokolus, laisvos formos deklaraciją dėl ketinimo pasitelkti subtiekėją), kurie patvirtintų, kad tiekėjui pasiūlytų specialistų ištekliai bus prieinami per visą sutartinių įsipareigojimų vykdymo laikotarpį.
	Tiekėjas, kuris pagal vertinimo rezultatus galės būti pripažintas laimėjusiu Perkančiajai organizacijai turi pateikti:
1) Specialistų, galinčių teikti nurodytas paslaugas, sąrašą (specialiųjų pirkimo sąlygų 10 priedas);
2) Valstybinės maisto ir veterinarijos tarnybos išduoto (-ų) fizinio asmens veterinarinės praktikos licencijos (-ų) ar kito (-ų) lygiaverčio (-ių) dokumento (-ų), ar atitinkamos užsienio šalies institucijos išduoto lygiaverčio dokumento, teisės aktų nustatyta tvarka pripažinto Lietuvos Respublikoje, įrodančio (-ių), kad siūlomas (-i) specialistas (-ai) turi atitinkamą kvalifikaciją, kopija (-os).

Pateikiamos skaitmeninės dokumentų kopijos.
	- Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų  prisiimamus įsipareigojimus Pirkimo sutarčiai vykdyti. 

- Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

- Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti numatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	2.2.
	Tiekėjas turi turėti nuosavybės teise arba turi būti pasitelkęs nuomos, panaudos ar kitais pagrindais ne mažiau kaip 1 (vieną) automobilį, tinkantį vežti gyvūnus (transporto priemonė turi būti įvertinta Teritorinės Valstybinės maisto ir veterinarijos tarnybos).
	Tiekėjas, kuris pagal vertinimo rezultatus galės būti pripažintas laimėjusiu Perkančiajai organizacijai turi pateikti:

1) Dokumentų, liudijančių apie tiekėjo siūlomo (-ų) automobilio (-ių) nuosavybės, nuomos, panaudos faktą, arba kitų lygiaverčių dokumentų, atitinkančių Lietuvos Respublikos civilinio kodekso nuostatas, įrodančių, kad tiekėjas gali naudotis pasiūlyme nurodytu (-ais) automobiliu (-iais) teisėtu pagrindu, kopijos.
2) Teritorinės Valstybinės maisto ir veterinarijos tarnybos įvertinimo akto (kelių transporto priemonės) ar kito lygiaverčio dokumento kopija.

Pateikiamos skaitmeninės dokumentų kopijos.
	- Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu, atsižvelgiant į jų prisiimamus įsipareigojimus Pirkimo sutarčiai vykdyti. 

- Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus Pirkimo sutarčiai vykdyti.

- Subtiekėjai – jei tiekėjas pats atitinka nustatytą reikalavimą, tačiau ketina pasitelkti subtiekėjus, subtiekėjai privalo atitikti numatytus reikalavimus, jeigu subtiekėjai patys vykdys tą pirkimo sutarties dalį, kuriai reikia nustatytos kvalifikacijos.

	2.3.
	Tiekėjas turi turėti nuosavybės teise arba turi būti pasitelkęs nuomos, panaudos ar kitais pagrindais gyvūnų surinkimo-karantinavimo patalpas, kurios turi būti įrengtos pagal minimalius Veterinarijos reikalavimus gyvūnų globėjams ir globos namams, patvirtintus Valstybinės maisto ir veterinarijos tarnybos direktoriaus 2014 m. birželio 2 d. įsakymu Nr. B1-486.
	Tiekėjas, kuris pagal vertinimo rezultatus galės būti pripažintas laimėjusiu Perkančiajai organizacijai turi pateikti:

1) Dokumentų, liudijančių apie tiekėjo turimų gyvūnų surinkimo- karantinavimo patalpų nuosavybės, nuomos, panaudos faktą, arba kitų lygiaverčių dokumentų, atitinkančių Lietuvos Respublikos civilinio kodekso nuostatus, įrodančių, kad tiekėjas turi teisę naudotis gyvūnų surinkimo - karantinavimo patalpomis (-iais) teisėtu pagrindu, kopijos.
2) Dokumentas, patvirtinantis, kad gyvūnų surinkimo- karantinavimo patalpos turi veterinarinį patvirtinimą kaip nurodyta Veterinarijos reikalavimuose gyvūnų globėjams ir globos namams, patvirtintuose Valstybinės maisto ir veterinarijos tarnybos direktoriaus 2014 m. birželio 2 d. įsakymu Nr. B1-486. 

Pateikiamos skaitmeninės dokumentų kopijos.
	- Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu, atsižvelgiant į jų prisiimamus įsipareigojimus Pirkimo sutarčiai vykdyti. 

- Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus Pirkimo sutarčiai vykdyti.

- Subtiekėjai – jei tiekėjas pats atitinka nustatytą reikalavimą, tačiau ketina pasitelkti subtiekėjus, subtiekėjai privalo atitikti numatytus reikalavimus, jeigu subtiekėjai patys vykdys tą pirkimo sutarties dalį, kuriai reikia nustatytos kvalifikacijos.




TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

